36. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 5659 της 9/22 Σεπτ. 1976 (ΦΕΚ Β΄ 1167) Περί κινήσεως της διαδικασίας δια την επιβολήν εξισωτικών ή αντισταθμιστικών δασμών, των υποβλητέων υπό ενδιαφερομένων μερών προς απόδειξιν ή ανταπόδειξιν του ντάμπιγκ στοιχείων και της ακολουθητέας κατά το στάδιον της ερεύνης υπό Επιτροπής αποδεικτικής διαδικασίας. Έχοντες υπ’ όψιν τας διατάξεις της παρ. 3 του άρθρ. 5 του Νόμ. 388/1976 «περί εξισωτικών και αντισταθμιστικών δασμών» αποφασίζομεν: Άρθρ.1.-1.Η διαδικασία δια την επιβολήν δασμού εξισωτικού (αντιντάμπιγκ) άρχεται κατόπιν αιτήσεως των θιγομένων εγχωρίων παραγωγών υποβαλλομένης εις την αρμοδίαν υπηρεσίαν του Υπουργείου Οικονομικών και διαλαμβανούσης υποχρεωτικώς τα κάτωθι στοιχεία: Α.Το προϊόν το αποτελούν αντικείμενον ντάμπιγκ. Η περιγραφή του προϊόντος τούτου δέον να περιλαμβάνη τα κάτωθι ενδείξεις: α)Δασμολογικήν περιγραφήν. β)Εμπορικόν όνομα. γ)Χώραν καταγωγής ή εξαγωγής. δ)Προμηθευτήν. Εάν πλείονες προμηθευταί εκ της ιδίας χώρας προσφέρουν το αποτελούν το αντικείμενον ντάμπιγκ προϊόν και δεν δύναται πρακτικώς να κατονομασθούν πάντε οι προμηθευταί, τότε το προϊόν προσδιορίζεται δια των υπό τα στοιχεία α, β και γ ενδείξεων. Εάν πλείονες προμηθευταί εκ πλειόνων χωρών προσφέρουν το αποτελούν αντικείμενον ντάμπιγκ προϊόν και δεν δύναται πρακτικώς να κατανομασθούν πάντες οι προμηθευταί τότε το προϊόν δύναται να προσδιορίζεται δια των υπό τα στοιχ. α΄ και β΄ ενδείξεων και της αναφοράς όλων των προμηθευτριών χωρών. Β.Το θιγόμενον εκ του ασκουμένου ντάμπιγκ προϊόν της εγχωρίου παραγωγής προσδιοριζόμενον δια των υπό τα στοιχ. α΄ και β΄ ενδείξεων της περιπτώσεως Α της παρούσης παραγράφου. Γ.Τας κατά τας διατάξεις του άρθρ. 2 του Νόμ. 388/76 και αναλόγως της περιπτώσεως, εφ’ ης θεμελιούται το αίτημα περί επιβολής εξισωτικού (αντιντάμπιγκ) δασμού, συγκρινομένας τιμάς, δια την διαπίστωσιν του ντάμπιγκ και τον καθορισμόν του περιθωρίου αυτού. Αι τιμαί αύται δέον να προκύπτου εξ επισήμων στοιχείων, ήτοι τιμοκαταλόγων, τιμολογίων, προσφορών κλπ. Δ.Τα κατά τας διατάξεις του άρθρ. 3 του ως άνω Νόμου, λαμβανόμενα υπ’ όψιν στοιχεία δια τον καθορισμόν και την εκτίμησιν της προκαλουμένης ή επαπειλουμένης εις την εθνικήν παραγωγήν ζημίας. 2.Πέραν των εν τη προηγουμένη παρ. 1 αναφερομένων στοιχείων, η υπό των θιγομένων εγχωρίων παραγωγών υποβαλλομένη αίτησις δέον να διαλαμβάνη και τα πραγματικά περιστατικά τα θεμελιούντα, κατά την κρίσιν των, την άσκησιν ντάμπιγκ. 3.Η διαδικασία δια την επιβολήν εξισωτικών (αντιντάμπιγκ) δασμών δύναται να κινήται αυτεπαγγέλτως και υπό του Υπουργού Οικονομικών, εφ’ όσον υφίστανται εν τη αρμοδία Υπηρεσία του Υπουργείου τούτου επαρκείς ενδείξεις περί του ασκουμένου ντάμπιγκ και της προκαλουμένης ή επαπειλουμένης εκ τούτου εις την εθνικήν παραγωγήν ζημίας. Άρθρ.2.-1.Η κατά τας διατάξεις του προηγου-μένου άρθρου υποβαλλομένη εις τον Υπουργόν των Οικονομικών αίτησις περί κινήσεως της (Μετά την σελ. 234,10) Σελ. 234,11 Τεύχος 622-Σελ. 39 Δασμοί Αντιντάμπιγκ 30.Β.δ.36 23 διαδικασίας επιβολής εξισωτικών (αντιντάμπιγκ) δασμών, μετά των σχετικών αποδεικτικών στοιχείων, ερευνώνται παρά της Επιτροπής του άρθρ. 5 του Νόμ. 388/76. Η Επιτροπή εξετάζει ταυτοχρόνως τα περί του ντάμπιγκ και της προκαλουμένης ή επαπειλουμένης εκ τούτου ζημίας, αποδεικτικά στοιχεία ή πληροφορίας. 2.Η εν τη προηγουμένη παραγράφω αίτησις απορρίπτεται, άνευ περαιτέρω ερεύνης, εφ’ όσον ήθελε διαπιστωθή υπό της Επιτροπής, ότι αύτη δεν περιέχει τα υπό της παρ. 1 του προηγουμένου άρθρου στοιχεία. Η Επιτροπή πριν ή απορρίψει την σχετικήν αίτησιν δύναται να τάξη εις τον εγχώριον παραγωγόν την αναγκαίαν κατά την κρίσιν της προθεσμίαν δια την συμπλήρωσιν των αποδεικτικών στοιχείων. 3.Εφ’ όσον τα στοιχεία ταύτα κρίνονται υπό της Επιτροπής επαρκή δια την έναρξιν της σχετικής ερεύνης ειδοποιούνται περί τούτου οι αντιπρόσωποι της εξαγούσης Χώρας, ως και οι ενδιαφερόμενοι εισαγωγείς και εξαγωγείς. Παραλλήλως, δύναται να δημοσιευθή και σχετική ανακοίνωσις δια του τύπου, αναφέρουσα το αποτελούν το αντικείμενον του ντάμπιγκ προϊόν, την χώραν καταγωγής ή την εξάγουσαν χώραν, οσάκις το προϊόν τούτο, εξάγεται μέσω τρίτης χώρας, ως και την χρονικήν περίοδον εντός της οποίας τα ενδιαφερόμενα μέρη δύναται να καταθέσουν σχετικά με το ερευνόμενον θέμα στοιχεία και να αναπτύξουν προφορικώς ταύτα ενώπιον της Επιτροπής κατά τα εν τη επομένη παραγράφω οριζόμενα. 4.Η Επιτροπή παρέχει την δυνατότητα εις τα ενδιαφερόμενα μέρη, όπως καταθέσουν εγγράφως τα κατά την κρίσιν των χρήσιμα δια την διεξαγομένην έρευναν στοιχεία και ν’ αναπτύξουν προφορικώς επ’ αυτών τας απόψεις των. 5.Ο επισπεύδων την διαδικασίαν επιβολής δασμών εξισωτικών (αντιντάμπιγκ), οι εισαγωγείς, οι ενδιαφερόμενοι εξαγωγείς, ως και η Κυβέρνησις της εξαγούσης χώρας δύνανται υπό την επιφύλαξιν των διατάξεων της επομένης παραγράφου, να λάβουν γνώσιν των σχετικών με την διεξαγομένην έρευναν στοιχείων ή πληροφοριών και να προετοιμάσουν επί τω βάσει τούτων την προάσπισιν των συμφερόντων των. 6.Στοιχεία ή πληροφορίαι, άτινα ως εκ της φύσεώς των είναι εμπιστευτικά ή παρέχονται εμπιστευτικώς υπό των ενδιαφερομένων μερών δεν αποκαλύπτονται, ει μη μόνον κατόπιν ειδικής αδείας του μέρους όπερ παρέσχε ταύτα. 7.Εάν το απόρρητον των κατά την προηγουμένην παράγραφον εμπιστευτικώς παρεχομένων στοιχείων ή πληροφοριών, δεν κρίνεται υπό της Επιτροπής δεδικαιλογημένον, ο δε παρασχών ταύτα δεν στέργει εις την ανακοίνωσίν των υπό γενικήν ή συνοπτικήν μορφήν, τα στοιχεία ταύτα ή αι πληροφορίαι δεν λαμβάνονται υπ’ όψιν ει μη μόνον, εάν αποδειχθή εξ ετέρων αξιοπίστων πηγών ή ακρίβειά των. Σελ. 234,12 Τεύχος 622-Σελ. 40 8.Προς επαλήθευσιν ή συμπλήρωσιν των παρασχεθέντων στοιχείων ή πληροφοριών δύναται η Επιτροπή να λαμβάνη κατά την κρίσιν της τοιαύτα και εξ ετέρων πηγών, ως και να επεκτείνη την έρευναν εις ετέρας χώρας, εφ’ όσον παρέχηται προς τούτο η συναίνεσις, τόσον των Κυβερνήσεων των χωρών τούτων, μετά την επίσημον προς αυτάς κοινοποίησιν, όσον και των επιχειρήσεων ας αφορά η έρευνα. 9.Οσάκις ενδιαφερόμενον μέρος αποκρύπτει αναγκαία στοιχεία ή η Κυβέρνησις χώρας τινός αρνείται την διεξαγωγήν ερεύνης επί του εδάφους της κατά τα εν τη προηγουμένη παραγράφω οριζόμενα, η τελική κρίσις της Επιτροπής δύναται να βασίζεται επί των υφισταμένων στοιχείων. 10.Καθ’ όλην την διάρκειαν της ερεύνης παρέχεται η δυνατότης υπό της επιτροπής εις τα ενδιαφερόμενα μέρη, όπως υπερασπισθούν τα ίδια αυτών συμφέροντα, τη αιτήσει των δε, όπως αναπτύξουν κατ’ αντιμωλίαν τας απόψεις των και αντικρούσουν τα εκατέρωθεν επιχειρήματα. 11.Η κατά την προηγουμένην παράγραφον δυνατότης των ενδιαφερομένων μερών, όπως διατυπώσουν κατ’ αντιμωλίαν τας απόψεις των, παρέχεται υπό την προϋποθέσιν της συμφώνου γνώμης πάντων των μερών και της μη υπάρξεως κινδύνου διαρροής των εμπιστευτικού χαρακτήρος στοιχείων ή πληροφοριών. 12.Η κατά τας διατάξεις των ανωτέρω παρ. 3 έως και 11 διεξαγωμένη έρευνα δεν κωλύεται εκ της τυχόν λήψεως, κατ’ εφαρμογήν του άρθρ. 7 του Νόμ. 388/1976, διαρκούσης ταύτης, προσωρινών μέτρων αντιντάμπιγκ. 13.Η απόφασις περί επιβολής ή μη δασμού εξισωτικού (αντιντάμπιγκ), οι λόγοι λήψεως της τοιαύτης αποφάσεως, ως και τα υιοθετηθέντα κριτήρια γνωστοποιούνται εις τους αντιπροσώπους της εξαγούσης χώρας και τα αμέσως ενδιαφερόμενα μέρη. Ομοία γνωστοποίησις γίνεται και εν περιπτώσει λήψεως προσωρινών μέτρων. Η παρούσα δημοσιευθήτω δια της Εφημερίδος της Κυβερνήσεως. 